কিমো পল

কিমো ম্যান্ডেলা অ্যাঙ্গাস পল (ইংরেজি: Keemo Paul; জন্ম: ২১ ফেব্রুয়ারি, ১৯৯৮) গায়ানায় এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম ছিলেন। ২০১০-এর দশকের শেষদিক থেকে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলছেন। কিমো পল ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী। ২০১৮ সালে ওয়েস্ট ইন্ডিজের পক্ষে আন্তর্জাতিক ক্রিকেটে অভিষেক ঘটে তার। আগস্ট, ২০১৯ সালে ক্রিকেট ওয়েস্ট ইন্ডিজ কর্তৃক বর্ষসেরা টি২০ খেলোয়াড়ের সম্মাননা লাভ করেন। ১৬ জানুয়ারি, ২০১৫ তারিখে রিজিওন্যাল সুপার৫০ প্রতিযোগিতায় অংশগ্রহণের মাধ্যমে তার লিস্ট এ ক্রিকেটে অভিষেক হয়। ২০১৬ সালের আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজ দলের সদস্যরূপে ডিসেম্বর, ২০১৫ সালে তাকে অন্তর্ভুক্ত করা হয়। প্রতিযোগিতা চলাকালীন গ্রুপ পর্বের শেষ খেলায় জিম্বাবুয়ের বিপক্ষে শেষ ওভারে মানকড়ীয় পন্থায় ব্যাটসম্যানকে আউট করে কিছুটা বিতর্কের সৃষ্টি করেছিলেন। ওয়েস্ট ইন্ডিজ দল খেলায় জয় পায় ও গ্রুপে দ্বিতীয় স্থান দখল করে। এরপর এক পর্যায়ে প্রতিযোগিতার শিরোপা জয় করতে সমর্থ হয়। প্রতিযোগিতায় ৭ উইকেট লাভ করেন তিনি। তন্মধ্যে, চূড়ান্ত খেলায় ভারতের বিপক্ষে ২ উইকেট পান। পাশাপাশি, ৪০ ঊর্ধ্ব গড়ে রান সংগ্রহ করেছিলেন। ২০১৭ সাল থেকে কিমো পলের প্রথম-শ্রেণীর খেলোয়াড়ী জীবন চলমান রয়েছে। ১৮ মার্চ, ২০১৭ তারিখে রিজিওন্যাল ফোর ডে কম্পিটিশন প্রতিযোগিতায় গায়ানার পক্ষে প্রথম-শ্রেণীর ক্রিকেটে অভিষেক ঘটে কিমো পলের। ৫ আগস্ট, ২০১৭ তারিখে ক্যারিবীয় প্রিমিয়ার লীগে গায়ানা আমাজন ওয়ারিয়র্সের পক্ষে টুয়েন্টি২০ খেলায় প্রথমবারের মতো অংশ নেন। অক্টোবর, ২০১৭ সালে রিজিওন্যাল ফোর ডে কম্পিটিশনে জ্যামাইকার বিপক্ষে গায়ানার সদস্যরূপে নিজস্ব প্রথম শতরানের ইনিংস খেলেন। ঐ খেলায় গায়ানা দল জয়লাভ করেছিল। জুন, ২০১৮ সালে ক্রিকেট ওয়েস্ট ইন্ডিজ কর্তৃক বর্ষসেরা উদীয়মান ক্রিকেটারের বার্ষিক পুরস্কারের জন্যে তাকে মনোনীত করা হয়। অক্টোবর, ২০১৮ সালে ক্রিকেট ওয়েস্ট ইন্ডিজ (সিডব্লিউআই) ২০১৮-১৯ মৌসুমকে ঘিরে উন্নয়ন চুক্তির আওতায় তাকে অন্তর্ভুক্ত করে। ২০১৯ সালের ইন্ডিয়ান প্রিমিয়ার লীগের খেলোয়াড়দের নিলামকে ঘিরে ডিসেম্বর, ২০১৮ সালে তাকে দিল্লি ক্যাপিটালসের পক্ষে চুক্তিবদ্ধ করা হয়। জুন, ২০১৯ সালে গ্লোবাল টি২০ কানাডা প্রতিযোগিতায় মন্ট্রিল টাইগার্স বিশেষ প্রাধিকারপ্রাপ্ত দলের পক্ষে খেলার জন্যে মনোনীত করা হয়। জুলাই, ২০২০ সালে ক্যারিবীয় প্রিমিয়ার লীগে গায়ানা আমাজন ওয়ারিয়র্সের পক্ষে খেলার জন্যে তাকে মনোনীত করা হয়। সমগ্র খেলোয়াড়ী জীবনে তিনটিমাত্র টেস্ট, ষোলটি একদিনের আন্তর্জাতিক ও আঠারোটি টি২০আইয়ে অংশগ্রহণ করেছেন কিমো পল। ১২ জুলাই, ২০১৮ তারিখে কিংস্টনে সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। ৯ ফেব্রুয়ারি, ২০১৯ তারিখে গ্রোস আইলেটে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি। ৯ মার্চ, ২০১৮ তারিখে ক্রিকেট বিশ্বকাপের বাছাইপর্ব প্রতিযোগিতায় শেলডন কট্রিল আঘাতপ্রাপ্ত হলে তাকে ওয়েস্ট ইন্ডিজ দলে যুক্ত করা হয়। ১৫ মার্চ, ২০১৮ তারিখে হারারেতে আফগানিস্তান দলের বিপক্ষে বিশ্বকাপ বাছাইপর্ব প্রতিযোগিতায় তার ওডিআই অভিষেক হয়। ২০১৭-১৮ মৌসুমে পাকিস্তান গমনার্থে ওয়েস্ট ইন্ডিজের টি২০আই দলে রাখার উদ্দেশ্যে মার্চ, ২০১৮ সালে তাকে মনোনীত করা হয়। ১ এপ্রিল, ২০১৮ তারিখে করাচীতে অনুষ্ঠিত সিরিজের প্রথম টি২০আইয়ে পাকিস্তানের বিপক্ষে তার অভিষেক হয়। ২০১৮ সালে সফরকারী বাংলাদেশ দলের ওয়েস্ট ইন্ডিজ আগমনকে ঘিরে জুলাই, ২০১৮ সালে তাকে টেস্ট দলে অন্তর্ভুক্ত করা হয়। ১২ জুলাই, ২০১৮ তারিখে কিংস্টনে সিরিজের দ্বিতীয় টেস্টে তার অভিষেক পর্ব সম্পন্ন হয়। ২০১৮-১৯ মৌসুমে দলের সাথে বাংলাদেশ গমন করেন। ডিসেম্বর, ২০১৮ সালে বাংলাদেশের বিপক্ষে সিরিজের তৃতীয় ও চূড়ান্ত টি২০আইয়ে তার অভিষেক হয়। খেলায় তিনি পাঁচ-উইকেট লাভ করেন। এরফলে, তার দল টি২০আই সিরিজ জয় করে। মে, ২০১৯ সালে ক্রিকেট বিশ্বকাপকে ঘিরে দশজন সংরক্ষিত খেলোয়াড়ের অন্যতম হিসেবে রাখে ক্রিকেট ওয়েস্ট ইন্ডিজ কর্তৃপক্ষ। "Keemo Paul"। ESPN Cricinfo। সংগ্রহের তারিখ ৩১ ডিসেম্বর ২০১৫।  "Jason Holder, Deandra Dottin dominate CWI awards"। ESPN Cricinfo। সংগ্রহের তারিখ ২০ আগস্ট ২০১৯।  "Nagico Super50, Group B: Trinidad & Tobago v West Indies Under-19s at Scarborough, Jan 16, 2015"। ESPN Cricinfo। সংগ্রহের তারিখ ৩১ ডিসেম্বর ২০১৫।  "Hetmyer to lead West Indies at Under-19 World Cup"। ESPNCricinfo। ৩১ ডিসেম্বর ২০১৫। সংগ্রহের তারিখ ৩১ ডিসেম্বর ২০১৫।  "'Can't believe what I have just seen! Embarrassing!'"। ESPN Cricinfo। সংগ্রহের তারিখ ৩ ফেব্রুয়ারি ২০১৬।  "West Indies mankad Zimbabwe to enter quarter-final"। ESPN Cricinfo। সংগ্রহের তারিখ ৩ ফেব্রুয়ারি ২০১৬।  "Cricket Records | Records | ICC Under-19 World Cup, 2015/16 - West Indies Under-19s | Batting and bowling averages | ESPN Cricinfo"। Cricinfo। সংগ্রহের তারিখ ৫ মে ২০১৭।  "WICB Professional Cricket League Regional 4 Day Tournament, Trinidad & Tobago v Guyana at Port of Spain, Mar 17-20, 2017"। ESPN Cricinfo। সংগ্রহের তারিখ ১৮ মার্চ ২০১৭।  "2nd Match, Caribbean Premier League at Lauderhill, Aug 5, 2017"। ESPN Cricinfo। সংগ্রহের তারিখ ৬ আগস্ট ২০১৭।  "Permaul, Paul steer Guyana to opening win"। ESPN Cricinfo। সংগ্রহের তারিখ ৩০ অক্টোবর ২০১৭।  "Shai Hope, Stafanie Taylor clean up at CWI Awards"। ESPN Cricinfo। সংগ্রহের তারিখ ২১ জুন ২০১৮।  "Kemar Roach gets all-format West Indies contract"। ESPN Cricinfo। সংগ্রহের তারিখ ২ অক্টোবর ২০১৮।  "Cricket West Indies announces list of contracted players"। International Cricket Council। সংগ্রহের তারিখ ২ অক্টোবর ২০১৮।  "IPL 2019 auction: The list of sold and unsold players"। ESPN Cricinfo। সংগ্রহের তারিখ ১৮ ডিসেম্বর ২০১৮।  "IPL 2019 Auction: Who got whom"। The Times of India। সংগ্রহের তারিখ ১৮ ডিসেম্বর ২০১৮।  "Global T20 draft streamed live"। Canada Cricket Online। ৮ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ২০ জুন ২০১৯।  "Nabi, Lamichhane, Dunk earn big in CPL 2020 draft"। ESPN Cricinfo। সংগ্রহের তারিখ ৬ জুলাই ২০২০।  "Teams Selected for Hero CPL 2020"। Cricket West Indies। সংগ্রহের তারিখ ৬ জুলাই ২০২০।  "Keemo Paul replaces Sheldon Cottrell in the Windies side"। International Cricket Council। সংগ্রহের তারিখ ৯ মার্চ ২০১৮।  "21st Match, Super Sixes, ICC World Cup Qualifiers at Harare, Mar 15 2018"। ESPN Cricinfo। সংগ্রহের তারিখ ১৫ মার্চ ২০১৮।  "West Indies squad for T20 series against Pakistan announced"। Geo TV। সংগ্রহের তারিখ ২৯ মার্চ ২০১৮।  "1st T20I, West Indies tour of Pakistan at Karachi, Apr 1 2018"। ESPN Cricinfo। সংগ্রহের তারিখ ১ এপ্রিল ২০১৮।  "Windies name squad for Bangladesh series"। Jamaica Observer। ৩ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৮।  "2nd Test, Bangladesh tour of West Indies and United States of America at Kingston, Jul 12-16 2018"। ESPN Cricinfo। সংগ্রহের তারিখ ১২ জুলাই ২০১৮।  "Lewis 89, Paul five-for help West Indies clinch T20I series"। ESPN Cricinfo। সংগ্রহের তারিখ ২২ ডিসেম্বর ২০১৮।  "Dwayne Bravo, Kieron Pollard named among West Indies' World Cup reserves"। ESPN Cricinfo। সংগ্রহের তারিখ ১৯ মে ২০১৯।  "Pollard, Dwayne Bravo named in West Indies' CWC19 reserves"। International Cricket Council। সংগ্রহের তারিখ ১৯ মে ২০১৯।  ভিশল সিং অমিত জাগেরনথ গায়ানা আমাজন ওয়ারিয়র্স ওয়েস্ট ইন্ডিয়ান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা ইএসপিএনক্রিকইনফোতে কিমো পল (ইংরেজি) ক্রিকেটআর্কাইভে কিমো পল (সদস্যতা প্রয়োজনীয়) (ইংরেজি)